CELEX: 62017TN0258
Language: fi
Date: 2017-05-03 00:00:00
Title: Asia T-258/17: Kanne 3.5.2017 – Arbuzov v. neuvosto

3.7.2017   
            
            
               FI
            
            
               Euroopan unionin virallinen lehti
            
            
               C 213/35
            
         Kanne 3.5.2017 – Arbuzov v. neuvosto
   (Asia T-258/17)
   (2017/C 213/47)
   Oikeudenkäyntikieli: tšekki
   
      Asianosaiset
   
   
      Kantaja: Sergej Arbusov (Kiova, Ukraina) (edustaja: asianajaja Mleziva)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 3.3.2017 annetun neuvoston päätöksen (YUTP) 2017/381 siltä osin kuin se koskee Sergej Arbuzovia
            
         
               —
            
            
               velvoittamaan Euroopan unionin neuvoston vastaamaan omista oikeudenkäyntikuluistaan ja korvaamaan Sergej Arbuzovin oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu hyvää hallintotapaa koskevan oikeuden loukkaamiseen
               
                           —
                        
                        
                           Kantaja perustelee kannettaan muun muassa sillä, että kun Euroopan unionin neuvosto antoi päätöksen (YUTP) 2017/381, se ei ole noudattanut vaadittua huolellisuutta, koska se ei ennen riidanalaisen päätöksen antamista tutkinut kantajan esittämiä väitteitä ja todisteita, jotka puhuivat tämän puolesta, ja se on toiminut olennaisin osin Ukrainan yleisen syyttäjänviraston laatiman lyhyen yhteenvedon perusteella vaatimatta mitään lisätietoja tutkinnan edistymisestä Ukrainassa.
                        
                     
         
               2)
            
            
               Toinen kanneperuste, joka perustuu kantajan omaisuudensuojan loukkaamiseen
               
                           —
                        
                        
                           Tältä osin kantaja väittää, että häneen kohdistetut rajoitukset ovat suhteettomia ja tarpeettomia ja niillä loukataan kantajan omaisuudensuojaan liittyviä kansainvälisen oikeuden takeita.